લોરા એક દવા બનાવતી કંપનીમાં (છે સરનામાની જરૂર?) ફિલ્ટર ક્લીનર તરીકે કામ કરતી હતી. કંપનીમાં લગભગ 3500 કામદારો હતા. સેંકડો રાસાયણિક પદાર્થોના ઉપયોગ કરી કંપની જુદી જુદી ૧૪ જેટલી દવાઓનું ઉત્પાદન કરતી હતી. પ્રક્રિયા દરમિયાન દવા/રસાયણોના પાવડર ઉડયા કરતા જેથી કામદારો ખુબ હેરાન થતા. નસકોરી ફૂટવી, બ્રોન્કાઇટીસ, શ્વસનમાં ર્ગમાં બળતરા (ઇરીટેશન) જેવી ફરિયાદો આવતી. મીથોટ્રોકસેટ અને એસીટાઝોલામાઈડ (Acetazolamide) નામની બે દવા તો ગર્ભ ઉપર ઝેરી અસર કરે તેવી હતી. તેથી ત્યાં પુખ્ત ઉમરની સ્ત્રીઓને કામ કરવા પર પ્રતિબંધ હતો. કંપની માહિતી તો આપતી હતી પણ અધૂરી. સલામતી અંગે તાલીમ તો આપતી હતી પણ રેસ્પિરેટર કઇ રીતે વાપરવું તે બતાવવા પૂરતી જ. લોરા તો એ તાલીમને ફારસરૂપ જ ગણતી. લોરાએ યુનિયન ઓફિસમાં જઈ, પુસ્તકો વાંચી ઘણી જરૂરી માહિતી મેળવી. તેના પ્રયત્નોને કારણે યુનિયને કામદારોમાં કેન્સરનું પ્રમાણ જાણવા ડોક્ટરોની એક ટીમ પણ તપાસ માટે મોકલી.